**Ενότητα 1: «Πατρική δικαιοσύνη»**

Ένας άνδρας, Μάρδος στην καταγωγή, είχε επτά παιδιά. Από αυτά, ο νεότερος έκανε πολλά κακά στoυς άλλους. Και αρχικά προσπαθούσε ο πατέρας να τον συνετίζει με λόγια. επειδή όμως δεν πειθόταν, τον οδήγησε στους δικαστές και όσα είχε αποτολμήσει αυτός τα εξέθεσε με ακρίβεια και ζητούσε από τους δικαστές να εκτελέσουν το νεαρό. Εκείνοι εξεπλάγησαν και οδήγησαν και τους δύο στο βασιλιά Αρταξέρξη. Κι ενώ ο Μάρδος έλεγε τα ίδια, ο βασιλιάς είπε: «Αλήθεια, θα έχεις το θάρρος να αντέξεις να πεθάνει ο γιος σου;» Εκείνος είπε «βεβαιότατα. γιατί και όταν αφαιρώ από τα μαρούλια που φυτρώνουν τις πικρές παραφυάδες, καθόλου δε λυπάται η μητέρα τους, αλλά ανθίζει περισσότερο και γίνεται γλυκύτερη». Όταν άκουσε αυτά ο Αρταξέρξης, επαίνεσε από τη μια τον άνδρα και τον έκανε βασιλικό δικαστή, αφού είπε ότι αυτός που διατυπώνει τόσο δίκαιες κρίσεις για τα παιδιά του οπωσδήποτε και στις ξένες υποθέσεις θα είναι ακριβής δικαστής και αδέκαστος, και το νεαρό από την άλλη τον απάλλαξε από την τιμωρία, απειλώντας τον με θάνατο, αν αποδειχθεί ότι διαπράττει άλλες αδικίες.

Λεξιλόγιο

|  |  |
| --- | --- |
| ὁ ἀνήρ - ἀνδρός (γ κλ.) | ἡ μήτηρ – μητρός (γ κλ.) |
| ὁ παῖς –παιδός (γ κλ.) | ὁ δικαστής –οῦ (α κλ.) |
| ὁ νεανίας - ου (α κλ.) | ἡ θριδακίνη –ης (α κλ.) |
| ὁ βασιλεύς –βασιλέως (γ κλ.) | ἡ ἔκφυσις -ἐκφύσεως (γ κλ.) |
| ὁ -ἡ ἀκριβής, το ἀκριβές (επιθ. γ’κλιτο) | **ὁ -ἡ ἀδέκαστος, το ἀδέκαστον** (επιθ. β’κλιτο)=  |
| ὁ πικρός -ἡ πικρά –τό πικρόν (επιθ. β’κλιτο) | τό γένος –γένους (γ κλ.) |
| εἶτα = έπειτα | **ἔφη** = εἶπε |
| **πειρῶμαι** = προσπαθώ (>απόπειρα, πείρα) | **ἀποκτείνω** = σκοτώνω > αυτοκτονία, γενοκτονία, ζωοκτονία, πατροκτόνος, παιδοκτόνος, μητροκτόνος |
| **ἀποθνῄσκω** = πεθαίνω > θάνατος | **θάλλω** =ανθίζω(θαλερός, αειθαλής) |

Άσκηση

1.Να βρείτε στο λεξικό της ΑΕ το ρήμα ***πείθομαι*.** α) Ποιοι οι αρχικοί του χρόνοι; β)Ποιες οι σημασίες του και με ποια χρησιμοποιείται εδώ; γ) Να βρείτε σύνθετες και παράγωγες λέξεις της Ν.Ε.

2. Να βρείτε στο λεξικό της Ν.Ε. τη σημασία της λέξης **"αδέκαστος**" και να συμπληρώστε τη σημασία του στον παραπάνω πίνακα.

Παράλληλο κείμενο

Όταν οι Πέρσες λεηλατούσαν την Ελλάδα, ο Παυσανίας ο στρατηγός των Λακεδαιμονίων σκόπευε να προδώσει τη Σπάρτη, αφού πήρε πεντακόσια χρυσά τάλαντα από τον Ξέρξη. Όταν αυτός αποκαλύφθηκε, ο Αγησίλαος ο πατέρας του τον καταδίωξε μαζί με άλλους μέχρι το ναό της Χαλκιοίκου Αθηνάς και, αφού έφραξε με πέτρες τις πόρτες του ναού, τον ανάγκασε σε θάνατο από πείνα. η μητέρα του πάλι τον άφησε και άταφο. όπως ιστορεί ο Χρύσερμος στο δεύτερο βιβλίο των Ιστορικών.